আল-শামা মসজিদ

আল-শামাহ মসজিদ বা বাব আদ-দারুম মসজিদ (আরবি: مسجد الشمعة) হলো ফিলিস্তিনের গাজার পুরাতন শহরের আল-জায়াতুন কোয়ার্টারের হাই আল-নাজ্জারিনে (ছুতারদের পাড়া) অবস্থিত একটি ঐতিহাসিক মসজিদ। এর নাম শামা'আহ "মোমবাতি" হিসেবে অনুবাদ করা হয়েছে, যদিও নামের উৎপত্তি অজানা। মসজিদটিতে কোন মিনার নেই।Sharon, 2009, p. 34 এটি ১৩১৫ সালের ৮ মার্চ গাজার মামলুক গভর্নর সানজার আল-জাওলি দ্বারা নির্মিত হয়েছিল।Meyer, p. 150Sharon, 2009, p. 84

মসজিদের উপর যে শিলালিপি রয়েছে তাতে আল-জাওলি এবং তৎকালীন শাসক মামলুক সুলতান আল-নাসির মুহাম্মদ কর্তৃক দানকৃত মসজিদের উল্লেখ রয়েছে, তা মূলত পূর্বে নির্মিত আল-জাওলি মসজিদের অন্তর্গত ছিল। ১৭৯৯ সালে নেপোলিয়নের গাজা আক্রমণের সময় এই মসজিদটি ধ্বংস হয়ে যায়। এর পাথরগুলি তখন গাজার অন্যান্য ভবনের জন্য ব্যবহার করা হয় এবং এর শিলালিপি আল-শামা মসজিদের সাথে সংযুক্ত ছিল। চতুর্দশ শতাব্দীতে নির্মাণের পর থেকে আল-শামা মসজিদটি অসংখ্য মেরামত ও পুনর্নির্মাণের মধ্য দিয়ে গেছে।Sharon, 2009, pp. 84 -85

১৩৫৫ সালে ইবনে বতুতা এটি পরিদর্শন করেন এবং নিম্নলিখিত নোটটি লিখেছিলেন: "গাজায় একটি সুন্দর জামে মসজিদ (গাজার মহান মসজিদ) ছিল, কিন্তু আজকাল আমির আল-জাওলির নির্মিত মসজিদে শুক্রবারের নামাজ পরিচালিত হয়। এটি একটি মার্জিত ভবন, যা দৃঢ়ভাবে নির্মিত এবং এর মিম্বর সাদা মার্বেল দিয়ে তৈরি।" ১৫ শতকের ইসলামী পণ্ডিত আল-সাখাউই উল্লেখ করেছেন যে, ১৪৪০-৪১ সালে খতিব ইউসুফ আল-গাজ্জি মসজিদের ইমাম ছিলেন।Sharon, 2009, p. 85

 আরও দেখুন 

 ফিলিস্তিনের মসজিদের তালিকা
 ফিলিস্তিনে ইসলাম
 আল-খাদরা মসজিদ

 তথ্যসূত্র 

 আরও পড়ুন 

 মেয়ার, মার্টিন আব্রাহাম (১৯০৭)। গাজা শহরের ইতিহাস: প্রাচীনকাল থেকে বর্তমান সময় পর্যন্ত। কলাম্বিয়া ইউনিভার্সিটি প্রেস।
 শ্যারন, মোশে (২০০৯)। কোরপাস ইন্সক্রিপশোনাম অ্যারাবিকারাম প্যালেস্টিনে, জি. খণ্ড ৪। ব্রিল। ISBN 978-90-04-17085-8।

বিষয়শ্রেণী:গাজা শহরের মসজিদ
বিষয়শ্রেণী:বাহরি রাজবংশ
বিষয়শ্রেণী:১২শ শতাব্দীর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ফিলিস্তিনের দর্শনীয় স্থান